പ്രേമരാജെന്റ തിരോധാനത്തിന് ഒന്നരപ്പതിറ്റാണ്ട് പ്രേമരാജന്െറ തിരോധാനത്തിന് ഒന്നരപ്പതിറ്റാണ്ട് ട്രെയിനില് 2006 ആഗസ്റ്റ് 12ന് തിരുവനന്തപുരത്തുനിന്ന് സുഹൃത്തിനോടൊത്ത് നാട്ടിലേക്ക് തിരിച്ചതായിരുന്നു പയ്യന്നൂര്: ചെറുതാഴം സര്വിസ് സഹകരണ ബാങ്ക് ഏഴിലോട് ശാഖ മാനേജര് പിലാത്തറയിലെ വി.വി. പ്രേമരാജന്െറ തിരോധാനത്തിന് 15 വയസ്സ്. വിവിധ ഏജന്സികള് മാറിമാറി അന്വേഷിച്ചിട്ടും ഉത്തരം കിട്ടിയില്ല. 2006 ആഗസ്റ്റ് 12നാണ് പ്രേമരാജനെ ട്രെയിനില് കാണാതാവുന്നത്. തിരുവനന്തപുരത്തുനിന്ന് സുഹൃത്ത് കണ്ണോത്തുവീട്ടില് പത്മനാഭനോടൊത്ത് നാട്ടിലേക്ക് തിരിച്ചതായിരുന്നു പ്രേമരാജന്. ഒരുപരിശീലനത്തിന് പോയി തിരിച്ചുവരുകയായിരുന്നു ഇരുവരും. ആലുവയില്വെച്ച് പത്മനാഭന് പ്രേമരാജനെ കണ്ടിരുന്നു. എന്നാല്, പരപ്പനങ്ങാടിയില് എത്തിയപ്പോള് കണ്ടില്ലെന്ന് പത്മനാഭന് റെയില്വേ പൊലീസിന് മൊഴിനല്കിയിരുന്നു. ബാഗ് വണ്ടിയില് ഉണ്ടായിരുന്നു. പത്മനാഭന്െറ പരാതിയില് പരപ്പനങ്ങാടി റെയില്വേ പൊലീസ് കേസ് രജിസ്റ്റര് ചെയ്തു. റെയില്വേ പൊലീസ് അന്വേഷണം നടത്തിയെങ്കിലും ഒരുവിവരവും ലഭിച്ചില്ല. തുടര്ന്ന് കേസ് ക്രൈംബ്രാഞ്ച് ഏറ്റെടുത്തുവെങ്കിലും 15 വര്ഷം പിന്നിടുമ്ബോഴും ഉത്തരം കണ്ടെത്താനായില്ല. ബാങ്ക് ഉദ്യോഗസ്ഥന് എന്നതിലുപരി നാടിന്െറ സാമൂഹിക സാംസ്കാരിക മേഖലയിലും നിറസാന്നിധ്യമായിരുന്നു കാണാതാവുമ്ബോള് 42 വയസ്സുണ്ടായിരുന്ന പ്രേമരാജന്. സി.പി.എം ചെറുതാഴം വെസ്റ്റ് ലോക്കല് കമ്മിറ്റി അംഗവും കര്ഷകസംഘം വില്ലേജ് ഭാരവാഹിയുമായിരുന്നു. തിരോധാനത്തിനുശേഷം സി.പി.എം നിരവധി തവണ അധികാരത്തിലെത്തിയിട്ടും പ്രേമരാജനെ കണ്ടെത്താനാവാത്തത് നാട്ടുകാരിലും ഒരുവിഭാഗം പാര്ട്ടി അണികളിലും പ്രതിഷേധത്തിനിടയാക്കിയിരുന്നു. ഭാര്യയും ഏകമകനുമടങ്ങുന്ന കുടുംബം ഇപ്പോഴും പ്രതീക്ഷയോടെ കാത്തിരിക്കുകയാണ്. അന്വേഷണം ഇപ്പോള് നിലച്ച മട്ടാണ്.